JY LEES NOU Voorbladgesig-finalis: Nadia de Jongh
Leer ken Nadia de Jongh beter
(35) KANTOORBESTUURDER, PRETORIA
Aanvaar jouself en moet jou nie met ander vergelyk nie.
Het jy al swaargekry?
My broer, Devon du Plessis, is in ’n motorfietsongeluk dood toe hy 21 was. Dit was erg, maar jy gaan aan. ’n Hele paar mense naby my is al oorlede. Dit is hoekom ek elke nuwe lewensjaar geniet en vier.
Is jy positief oor SA se toekoms?
Ek móét, ter wille van my kinders, AJ (14) en Liam (7). Ek wil nie graag eendag ’n ouma wees wat met die kleinkinders oorsee moet Skype nie. As almal in die land mekaar respekteer, sal dinge fine wees.
Jy doen liefdadigheidswerk ...
Ek en my skoonma, Elsa Meyer, help in die wit plakkerskampe en kleuterskole in en om Pretoria. Daar is die nood ook groot. Kinders kom honger skool toe. Ons deel elke maand kos, klere en badgoed uit.
Lees, lees en lees. Nou is dit my missie om my kinders lief te maak daarvoor en dit lyk asof ek begin wen.
Is jy avontuurlik?
Daar is niks soos adrenalien wat deur die are pomp nie. Valskermspring, bungee, om in ’n mikroligte vliegtuig te vlieg en te valskermsweef. Maar hoe ouer ek raak, hoe banger raak ek.
Jy is vir die tweede keer getroud. Hoekom werk dit?
Ek is rustiger ... Ek en Niel was eers lank vriende voor ons getroud is en dít help.